钦定古今图书集成/历象汇编/庶征典/第183卷 > 《田家五行》 > 汉
## 钦定古今图书集成/历象汇编/庶征典/第183卷 > 《田家五行》 > 汉

### 惠帝五年十月桃李华枣实

按：《汉书惠帝本纪》云云。

### 武帝元封二年芝草生

按：《汉书武帝本纪》：“元封二年六月，甘泉宫内中”〈后庭之室
也〉产芝，九茎连叶。

按：《宋书符瑞志》：“元封二年，甘泉宫内产芝，九茎连叶。”

### 昭帝元凤三年上林枯柳复生虫食叶成字

按《汉书昭帝本纪》，元凤三年春正月，上林有枯柳树，
枯僵自起生。　按《五行志》，昭帝时，上林苑中大柳树
断仆地，一朝起立，生枝叶，有虫食其叶，成文字，曰“公
孙病己立。”又昌邑王国社有枯树，复生枝叶。眭孟以
为木阴类，下民象，当有故废之家，公孙氏从民间受
命为天子者。昭帝富于春秋，霍光秉政，以孟妖言诛
之。后昭帝崩，无子，征昌邑王贺嗣位，狂乱失道，光废
之，更立昭帝兄卫太子之孙，是为宣帝。帝本名病己。
京房《易传》曰：“枯杨生稊，枯木复生，人君亡子。”

### 宣帝元康四年金芝嘉谷元稷生

按《汉书。宣帝本纪》。不载　按《宋书符瑞志》。“元康四年。
金芝九茎产于函德殿铜池中。嘉谷元稷。降于郡国。”

### 元帝初元四年柱生枝叶

按《汉书元帝本纪》，不载。　按《五行志》，初元四年，皇后
曾祖父济南东平陵王伯墓门梓柱卒生枝叶，上出
屋。刘向以为王氏贵盛，将代汉家之象也。后王莽篡位，自说之曰：“初元四年，莽生之岁也。当汉九世火德
之厄，而有此祥，兴于高祖考之门，门为开通。”梓犹子
也。言王氏当有贤子，开通祖统，起于柱石大臣之位，
受命而王之符也。

### 永光二年天雨草

按《汉书。元帝本纪》。不载。　按《五行志》。“永光二年八月。
天雨草。而叶相樛。结大如弹丸。”

### 建昭五年槐树断而自属

按《汉书元帝本纪》，不载。　按《五行志》，“建昭五年，兖州
刺史浩赏禁民所自立社。山阳橐茅乡社有大槐树，
吏伐断之，其夜树复立其故处。”

### 成帝永始二年樗树具人形

按《汉书。成帝本纪》不载。　按《五行志》，“永始元年二月，
河南街邮樗树生枝，如人头，眉目须皆具，亡发耳。”

### 哀帝建平三年木断自属柱生枝如人形

按：《汉书哀帝本纪》，不载。　按《五行志》，建平三年，零陵
有树僵地，围丈六尺，长十丈七尺，民断其本，长九尺
馀，皆枯。三月，树卒自立故处。京房《易传》曰：“弃正作淫，
厥妖木断自属。妃后有颛，木仆反立，断枯复生，天辟
恶之。”　又按志，建平三年十月，汝南西平遂阳乡柱
仆地，生枝如人形，身青黄色，面白，头有须发，稍长大，
凡长六寸一分。京房《易传》曰：“王德衰，下人将起”，则有
木生为人状。

### 平帝元始三年天雨草

按《汉书。平帝本纪》，不载。　按《五行志》，元始三年正月，
天雨草，状如永光时。京房《易传》曰：“君吝于禄，信衰贤
去，厥妖天雨草。”